CELEX: 32016R2345
Language: el
Date: 2016-12-14 00:00:00
Title: Εκτελεστικός κανονισμός (ΕΕ) 2016/2345 της Επιτροπής, της 14ης Δεκεμβρίου 2016, για την τροποποίηση του κανονισμού (ΕΚ) αριθ. 262/2009 και του εκτελεστικού κανονισμού (ΕΕ) αριθ. 1079/2012 όσον αφορά τις παραπομπές στις διατάξεις της ΔΟΠΑ (Κείμενο που παρουσιάζει ενδιαφέρον για τον ΕΟΧ )

21.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 348/11
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2345 ΤΗΣ ΕΠΙΤΡΟΠΉΣ
   της 14ης Δεκεμβρίου 2016
   για την τροποποίηση του κανονισμού (ΕΚ) αριθ. 262/2009 και του εκτελεστικού κανονισμού (ΕΕ) αριθ. 1079/2012 όσον αφορά τις παραπομπές στις διατάξεις της ΔΟΠΑ
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με τη διαλειτουργικότητα του ευρωπαϊκού δικτύου διαχείρισης της εναέριας κυκλοφορίας (1), και ιδίως το άρθρο 3 παράγραφος 5,
   Μετά από διαβούλευση με την Επιτροπή Ενιαίου Ουρανού,
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 262/2009 της Επιτροπής (2) παραπέμπει σε διάφορες διατάξεις που καθορίζονται στον τόμο ΙΙΙ και τον τόμο IV του παραρτήματος 10 της σύμβασης του Σικάγου, και πιο συγκεκριμένα στον τόμο ΙΙΙ, πρώτη έκδοση, όπου έχει ενσωματωθεί η τροποποίηση αριθ. 79, και στον τόμο IV, τρίτη έκδοση, όπου έχει ενσωματωθεί η τροποποίηση αριθ. 77. Αφότου εκδόθηκε ο κανονισμός (ΕΚ) αριθ. 262/2009, η ΔΟΠΑ έχει τροποποιήσει διάφορες διατάξεις του παραρτήματος 10 της σύμβασης του Σικάγου, πιο πρόσφατα τον τόμο ΙΙΙ, δεύτερη έκδοση, όπου έχει ενσωματωθεί η τροποποίηση αριθ. 90, και τον τόμο IV, πέμπτη έκδοση, όπου έχει ενσωματωθεί η τροποποίηση αριθ. 89. Οι παραπομπές του κανονισμού (ΕΚ) αριθ. 262/2009 στο παράρτημα 10 της σύμβασης του Σικάγου θα πρέπει, επομένως, να επικαιροποιηθούν, ώστε τα κράτη μέλη να είναι σε θέση να τηρούν τις διεθνείς έννομες υποχρεώσεις τους και να εξασφαλιστεί συνοχή με το διεθνές ρυθμιστικό πλαίσιο της ΔΟΠΑ.
            
         
               (2)
            
            
               Το παράρτημα II του εκτελεστικού κανονισμού (ΕΕ) αριθ. 1079/2012 της Επιτροπής (3) παραπέμπει σε διάφορες διατάξεις που καθορίζονται στον τόμο ΙΙΙ του παραρτήματος 10 της σύμβασης του Σικάγου, και πιο συγκεκριμένα στον τόμο ΙΙΙ, δεύτερη έκδοση, όπου έχει ενσωματωθεί η τροποποίηση αριθ. 85. Αφότου εκδόθηκε ο εκτελεστικός κανονισμός (ΕΕ) αριθ. 1079/2012, η ΔΟΠΑ έχει τροποποιήσει διάφορες διατάξεις του παραρτήματος 10 της σύμβασης του Σικάγου, και μάλιστα ενσωμάτωσε πρόσφατα την τροποποίηση αριθ. 90 στον τόμο ΙΙΙ, δεύτερη έκδοση. Το παράρτημα II του εκτελεστικού κανονισμού (ΕΕ) αριθ. 1079/2012 παραπέμπει επίσης στις διατάξεις του εγγράφου 4444 PANS-ATM της ΔΟΠΑ, και ειδικότερα στη 15η έκδοση του 2007, όπου έχει ενσωματωθεί η τροποποίηση αριθ. 2. Αφότου εκδόθηκε ο εκτελεστικός κανονισμός (ΕΕ) αριθ. 1079/2012, η ΔΟΠΑ έχει τροποποιήσει διάφορες διατάξεις του εγγράφου 4444, και μάλιστα ενσωμάτωσε πρόσφατα την τροποποίηση αριθ. 6. Οι παραπομπές του εκτελεστικού κανονισμού (ΕΕ) αριθ. 1079/2012 στο παράρτημα 10 της σύμβασης του Σικάγου και στο έγγραφο 4444 της ΔΟΠΑ πρέπει, επομένως, να επικαιροποιηθούν, ώστε τα κράτη μέλη να είναι σε θέση να τηρούν τις διεθνείς έννομες υποχρεώσεις τους και να εξασφαλιστεί συνοχή με το διεθνές ρυθμιστικό πλαίσιο της ΔΟΠΑ.
            
         
               (3)
            
            
               Ως εκ τούτου, ο κανονισμός (ΕΚ) αριθ. 262/2009 και ο εκτελεστικός κανονισμός (ΕΕ) αριθ. 1079/2012 θα πρέπει να τροποποιηθούν αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το κείμενο του παραρτήματος I του κανονισμού (ΕΚ) αριθ. 262/2009 αντικαθίσταται από το ακόλουθο κείμενο:
   
      
         «Διατάξεις της Διεθνούς Οργάνωσης Πολιτικής Αεροπορίας (εφεξής ΔΟΠΑ) που αναφέρονται στο άρθρο 3 παράγραφος 1 και στο παράρτημα III σημείο 2)
      
      
               
                  1.
               
               
                  Κεφάλαιο 3 “Συστήματα επιτήρησης”, παράγραφος 3.1.2.5.2.1.2 “ΚΕ: κώδικας ερωτηματοθέτησης” της ΔΟΠΑ, παράρτημα 10 “Αεροναυτικές τηλεπικοινωνίες”, τόμος IV “Συστήματα επιτήρησης και αποφυγής σύγκρουσης” (πέμπτη έκδοση, Ιούλιος 2014, με ενσωματωμένη την τροποποίηση 89).
               
            
               
                  2.
               
               
                  Κεφάλαιο 5 “Ζεύξη δεδομένων αέρος-εδάφους με δευτερεύον ραντάρ επιτήρησης (SSR) τρόπου λειτουργίας S”, τμήμα 5.2.9 “Έκθεση ικανότητας ζεύξης δεδομένων” της ΔΟΠΑ, παράρτημα 10 “Αεροναυτικές τηλεπικοινωνίες”, τόμος III “Συστήματα επικοινωνιών” (δεύτερη έκδοση, Ιούλιος 2007, με ενσωματωμένη την τροποποίηση 90).».
               
            
   Άρθρο 2
   Το κείμενο του παραρτήματος II του εκτελεστικού κανονισμού (ΕΕ) αριθ. 1079/2012 αντικαθίσταται από το ακόλουθο κείμενο:
   
      
         «Διατάξεις της ΔΟΠΑ που αναφέρονται στα άρθρα 4 και 8
      
      
               
                  1.
               
               
                  Κεφάλαιο 2 “Κινητή Αεροναυτική Υπηρεσία”, παράγραφος 2.1 “Χαρακτηριστικά συστήματος αερεπίγειων επικοινωνιών VHF” και παράγραφος 2.2 “Χαρακτηριστικά συστήματος της εγκατάστασης εδάφους” του παραρτήματος 10 της σύμβασης του Σικάγου, τόμος III, μέρος 2 (δεύτερη έκδοση, Ιούλιος 2007, που περιλαμβάνει την τροποποίηση αριθ. 90).
               
            
               
                  2.
               
               
                  Κεφάλαιο 2 “Κινητή Αεροναυτική Υπηρεσία”, παράγραφος 2.1 “Χαρακτηριστικά συστήματος αερεπιγείων επικοινωνιών VHF”, παράγραφος 2.3.1 “Λειτουργία εκπομπής” και παράγραφος 2.3.2 “Λειτουργία λήψης” εξαιρουμένης της υποπαραγράφου 2.3.2.8 “VDL — Επιδόσεις ατρωσίας έναντι παρεμβολών” του παραρτήματος 10 της σύμβασης του Σικάγου, τόμος III, μέρος 2 (δεύτερη έκδοση, Ιούλιος 2007, που περιλαμβάνει την τροποποίηση αριθ. 90).
               
            
               
                  3.
               
               
                  Παράγραφος 12.3.1.5 “Διαπόσταση καναλιών 8,33 kHz” του εγχειριδίου 4444 PANS-ATM της ΔΟΠΑ (15η έκδοση, 2007, που περιλαμβάνει την τροποποίηση αριθ. 6).».
               
            
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Δεκεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 96 της 31.3.2004, σ. 26.
   
      (2)  Κανονισμός (ΕΚ) αριθ. 262/2009 της Επιτροπής, της 30ής Μαρτίου 2009, για καθορισμό απαιτήσεων για τη συντονισμένη εκχώρηση και χρήση κωδικών ερωτηματοθέτησης τρόπου λειτουργίας S στον ενιαίο ευρωπαϊκό ουρανό (ΕΕ L 84 της 31.3.2009, σ. 20).
   
      (3)  Εκτελεστικός κανονισμός (ΕΕ) αριθ. 1079/2012 της Επιτροπής, της 16ης Νοεμβρίου 2012, για καθορισμό των απαιτήσεων σχετικά με τη διαπόσταση φωνητικών καναλιών στον Ενιαίο Ευρωπαϊκό Ουρανό (ΕΕ L 320 της 17.11.2012, σ. 14).